Naujoji Akmenė

Naujoji Akmenė – miestas šiaurės Lietuvoje, Šiaulių apskrityje, 61 km į šiaurės vakarus nuo Šiaulių ir 46 km į rytus nuo Mažeikių, greta sienos su Latvija. Akmenės rajono savivaldybės centras, Naujosios Akmenės miesto seniūnija, yra Naujosios Akmenės kaimiškosios seniūnijos centras. Stovi Naujosios Akmenės Šv. Dvasios Atsiuntimo bažnyčia (pašventinta 1999 m.), Naujosios Akmenės evangelikų bažnyčia,http://www.btz.lt/article/articleview/7815/1/16/  Veikia Akmenės rajono savivaldybės viešoji biblioteka, kultūros rūmai (1958 m.), rajono centrinė ligoninė-sveikatos centras, pensionas, paštas (LT-85001). Stovi miesto laikrodžio bokštas (28 m). Pietrytiniame miesto pakraštyje stovi pagrindinė miesto įmonė – AB „Akmenės cementas“.

miniatiūra|left|Kultūros rūmai

 Etimologija 

Anksčiau šio miesto vietoje buvo kaimas Karpėnai. 1949 m. jame imti statyti gyvenamieji namai ir cemento gamykla, o 1952 m. kaimas pervadintas Naujosios Akmenės vardu, suteikiant arčiausiai esančio miesto Akmenės vietovardį ir miesto tipo gyvenvietės statusą.

 Geografija 

Svarbiausi keliai  ir . Rytiniame miesto pakraštyje buvo botanikos sodas „Puošmena“, nedidelis Antano Čiapo botanikos sodas. Mieste yra Karpėnų geležinkelio stotis, kuri priima tik krovininius traukinius.

 Istorija 
kairėje|170px|miniatiūra|Naujosios Akmenės Šv. Dvasios Atsiuntimo bažnyčia

Pasak istorikų ir archeologų, miesto apylinkės buvo gyvenamos žemgalių genčių. 1652 m. miesto vietoje minimas Akmenės dvarui priklausęs Karpėnų kaimas.

1945 m. liepos 27 d. LSSR Vyriausybė priėmė nutarimą Karpėnų kaime statyti cemento gamyklą, nes čia buvo cementui tinkamų klinčių klodų. 1947 m. pradėti gamyklos statybos parengiamieji darbai: Karpėnų kaime pastatytas pirmasis gyvenamasis namas, už 1,3 km nuo gamyklos paskirta 30 ha aikštelė gyvenvietės statybai, pirmieji statybininkai ir į statybas atvežti kaliniai įkurdinti paskubomis suręstuose mediniuose barakuose ar tiesiog palapinėse. 1949 m. Valstybinis statybos trestas Nr. 3 pastatė pirmuosius gyvenamuosius namus dabartinėje Taikos gatvėje. 1952 m. statybos persikėlė į dabartinę Nepriklausomybės gatvę, tais metais ėmė veikti pirmosios cemento degimo krosnys. 1952 m. rugsėjo 21 d. pradėjo veikti pirmoji cemento gamybos technologinė linija.

1952 m. sausio 31 d. Lietuvos SSR AT prezidiumo įsaku Karpėnų kaimas pavadintas „miesto tipo gyvenvietė Naujoji Akmenė“. 1962 m. į Naująją Akmenę perkeltas Akmenės rajono centras, 1965 m. rugpjūčio 25 d. ji gavo miesto teises.

Sovietmečiu mieste pagrindinė miesto įmonė buvo Darbo raudonosios vėliavos ordino SSRS 50-mečio cemento ir šiferio gamybinis susivienijimas „Akmencementas“. Geriausiais laikais jame per 4 valandas buvo galima išgauti tiek cemento, kad užtektų 100 butų namui pastatyti. Prie įmonės kūrėsi ir miestas, pastatyti kultūros rūmai, Kosmonautų ir Tarybų gyvenamieji rajonai, sveikatos miestelis (ligoninė, poliklinika, profilaktoriumas, sporto rūmai), veikė statybinių medžiagų gamybinis kombinatas, Klaipėdos gelžbetoninių konstrukcijų gamyklos ir Telšių „Masčio“ trikotažo fabriko cechai. Pastatytas plaukimo baseinas plačiaekranis kino teatras. 1979 m. atidarytas Naujosios Akmenės miesto stadionas ir sporto centras.

1998 m. balandžio 17 d. patvirtintas Naujosios Akmenės herbas.

|}

 Gyventojai 
miniatiūra|250px|right|Nepriklausomybės alėja
miniatiūra|250px|right|Naujosios Akmenės evangelikų bažnyčia

 Tautinė sudėtis 
2021 m. gyveno 7 985 žmonės: 2021 m. surašymo duomenys.

 Lietuviai – 92,36% (7375)
 Rusai – 3,92% (313)
 Ukrainiečiai – 0,80% (64)
 Baltarusiai – 0,53% (42)
 Lenkai – 0,49% (39)
 Kiti – 0,93% (74)
 Nenurodyta – 1,00% (80)2011 m. gyveno 9 300 žmonės: 2011 m. surašymo duomenys 
 Lietuviai – 92,57% (8609)
 Rusai – 4,46% (415)
 Ukrainiečiai – 0,74% (69)
 Baltarusiai – 0,62% (58)
 Latviai – 0,55% (51)
 Lenkai – 0,52% (48)
 Vokiečiai – 0,14% (13)
 Kiti – 0,4% (37)2001 m. gyveno 12 345 žmonės: 2001 m. surašymo duomenys 
 Lietuviai – 91,24% (11264)
 Rusai – 5,1% (629)
 Ukrainiečiai – 0,83% (103)
 Latviai – 0,79% (97)
 Baltarusiai – 0,63% (78)
 Lenkai – 0,55% (68)
 Vokiečiai – 0,12% (15)
 Kiti – 0,74% (91)

 Žymūs žmonės 
 Romas Jarockis (1963–2020), archeologas, humanitarinių mokslų daktaras.https://akez.lt/jarockis-romas/

 Švietimo ir ugdymo įstaigos 
 Naujosios Akmenės Ramučių gimnazija
 Naujosios Akmenės „Saulėtekio“ progimnazija
 Akmenės rajono jaunimo ir suaugusiųjų švietimo centras
 Naujosios Akmenės ikimokyklinio ugdymo mokykla
 Akmenės rajono viešoji biblioteka

 Miestų partnerystė 

Miestai, su kuriais Akmenės rajono savivaldybė yra užmezgusi partnerystės ryšius:Tarptautinis bendradarbiavimas , Akmenės rajono savivaldybė. Nuoroda tikrinta 2022-11-19.

  Aucė, Latvija
  Duobelė, Latvija
  Bocholtas, Vokietija
  Elvusas, Islandija
  Kalundborgas, Danija
  Koninas, Lenkija
  Mariupolis, Ukraina
  Černivciai, Ukraina
  Schidnycia, Ukraina
  Šostka, Ukraina
  Mukava, Japonija
  Rustavis, Gruzija
  Santa Susana, Ispanija
  Ungenis, Moldova
  Viru Nigula, Estija

 Sportas 
 Futbolas 
 Akmenės SC
 FK Cementininkas-2 Naujoji Akmenė

 Šaltiniai 

 Nuorodos 

 Miesto žemėlapis